open-index/open-wikipedia-markdown huggingface dataset:
County Tirana

**County Tirana** adolah salah ciek dari 12 county di Albania. County ko marupokan nan talaweh kasapuluah badasarkan area jo nan paliang padek panduduaknyo di antaro duo baleh county di Albania manuruik sensus tahun 2023, jo sakitar 760.000 jiwa nan maunyi wilayah salaweh 1.652 km². County ko babatehan jo Lauik Adriatik di sabalah barat, County Dibër di timur lauik, County Elbasan di timur, dan County Fier di barat daya. Wilayahnyo tabagi ateh limo munisipalitas, yaitu Tirana, Kamëz, Kavajë, Rrogozhinë, dan Vorë, nan kasadoannyo mancakuik duo puluah sambilan satuan administratif.

Ibu kota county iolah kota Tirana, nan juo manjadi kota tagadang di Albania badasarkan laweh wilayah jo jumlah panduduak. Sabagai kota dunia, Tirana marupokan pusek parekonomian jo politik paliang bapangaruah di nagara tu.

## Rujuakan
County Vlorë

**County Vlorë** adolah salah ciek dari 12 county di Albania nan baibu kota Vlorë. County ko mampunyoi laweh wilayah 2.706 km² jo jumlah panduduak sabanyak 146.681 jiwa badasarkan hasia sensus tahun 2023. Kalompok etnis nan ado di county ko mancakuik urang Albania, Yunani, Aromania, Romani, Mesir dan lainnyo. County ko babatehan jo County Fier dan County Gjirokastër, sarato jo Lauik Adriatik samo Lauik Ionia. Di sabalah selatan, county ko babatehan lansuang samo nagara Yunani.

Vlorë sacaro geografis marupokan county nan sangaik bagunuang-gunuang. County ko mambantang di sapanjang Lauik Adriatik dan tautamo Lauik Ionia, mambantuak Riviera Albania. County Vlorë mampunyoi garih pantai sapanjang 244 kilometer. Pantai-pantai di sabalah barat wilayahnyo bisa sangaik curam sarato babatu jo pamandangan panorama ijau samo pagunuangan tinggi padalaman, tamasuak Pagunuangan Ceraunian.

## Rujuakan
County Shkodër

**County Shkodër** adolah salah ciek dari 12 county di Albania jo ibu kotanyo di Shkodër. County ko mampunyoi laweh wilayah 3.562 km² jo jumlah panduduak sabanyak 154.479 jiwa badasarkan sensus tahun 2023. County ko babatehan jo County Lezhë, County Kukës, sarato nagara Montenegro. Wilayahnyo tadiri ateh limo munisipalitas, yaitu Fushë-Arrëz, Malësi e Madhe, Pukë, Shkodër, dan Vau i Dejës.

Iklim di wilayah tu sangaik dapangaruahi dek Lauik Adriatik di barat jo Pagunuangan Alpen Albania di utara. Wilayahnyo sabagian gadang baiklim mediterania, samantaro wilayah utara baiklim kontinental. Musim paneh umumnyo paneh dan kariang, musim dingin relatif ringan, jo musim gugur sarato musim semi umumnyo indak stabil.

## Rujuakan
Provinsi Tindouf

**Tindouf**, ditulih juo **Tinduf**, adolah provinsi paliang barat Aljazair, jo panduduak sabanyak 58.193 jiwa badasarkan sensus tahun 2008 (indak tamasuak pangungsi Sahrawi di kamp-kamp pangungsi Sahrawi). Jikok ditambah jo pangungsi, panduduak provinsi ko mancapai 160.000 jiwa.

## Sijarah
Pado maso Dinasti Zayyanid, wilayah Draa nan mangaliliangi provinsi Tindouf diperintah dek surang syekh dari Dinasti Zayyanid. Kota Tindouf dibangun baliak di dakek oasis tapancia di Sahara pado tahun 1852 dek anggota suku Tajakant, tapi dijarah jo dihancuan dek suku Reguibat pado tahun 1895. Kota ko tetap tabangkalai hinggo pasukan Parancih nan dipimpin dek Kolonel Trinquet tibo di wilayah tu pado tahun 1934 jo mancaplok wilayah tu ka wilayah Aljazair Parancih.

## Rujuakan
Provinsi Béni Abbès

**Béni Abbès** adolah salah ciek dari 58 provinsi di Aljazair. Pado tahun 2008, panduduak provinsi ko bajumlah 50.163 jiwa jo laweh wilayah 101,350 km2. Wilayahnyo babatehan di utara samo Provinsi Béchar dan Maroko; di timur samo Provinsi Timimoun; di barat samo Provinsi Tindouf; dan di selatan samo Provinsi Tindouf dan Provinsi Adrar. Kota Béni Abbès bafungsi sabagai ibu kota provinsi. Provinsi Béni Abbès tadiri dari 6 distrik jo 10 komune. Di provinsi ko tadapek sumber daya alam takah kanso di selatan di Djebel Ben Tagine.

## Rujuakan
Provinsi Timimoun

**Provinsi Timimoun** adolah salah ciek dari 58 provinsi di Aljazair. Provinsi ko dibantuak pado tahun 2019. Pado tahun 2008, provinsi ko mampunyoi panduduak sabanyak 122.019 jiwa jo laweh wilayah 65,203 km2. Wilayahnyo babatehan di utara samo Provinsi El Bayadh; di timur samo Provinsi El Menia dan Provinsi In Salah; di barat samo Provinsi Béchar dan Provinsi Béni Abbès; dan di selatan samo Provinsi Adrar.

## Rujuakan
Provinsi In Salah

**Provinsi In Salah** adolah salah ciek dari 58 provinsi di Aljazair. Provinsi ko dibantuak pado tahun 2019. Jumlah panduduaknyo badasarkan hasia sensus tahun 2008 iolah 50.392 jiwa, sarato laweh wilayahnyo mancapai 131,220 km2. Provinsi ko babatehan di utara samo Provinsi El Menia dan Provinsi Ouargla; di timur samo Provinsi Illizi; di barat lauik samo Provinsi Timimoun; di barat samo Provinsi Adrar; dan di selatan samo Provinsi Tamanrasset.

## Rujuakan
Provinsi El Menia

**Provinsi El Menia** adolah salah ciek dari 58 provinsi di Aljazair. Provinsi ko dibantuak pado tahun 2019. Badasarkan hasia sensus tahun 2008, provinsi ko mampunyoi panduduak sabanyak 57.276 jiwa, sarato laweh wilayahnyo mancapai 62.215 km2. Provinsi ko babatehan di utara samo Provinsi Ghardaia; di timur samo Provinsi Ouargla; di barat samo Provinsi El Bayadh dan Provinsi Timimoun; dan di selatan samo Provinsi In Salah. Provinsi El Menia tabagi ateh 3 komune sarato ciek distrik.

## Rujuakan
Provinsi Ghardaia

**Ghardaïa** adolah salah ciek dari 58 provinsi di Aljazair nan talatak di utara gurun Aljazair. Pusek administratifnyo iolah kota Ghardaia, nan talatak 600 km di selatan ibu kota Aljir. Laweh wilayahnyo dipakiroan mancapai 21.224,03 km², mambantang dari utara ka selatan sapanjang 138 km sarato dari barat ka timur sapanjang 200 hinggo 250 km. Provinsi ko manjulang satinggi 486 m di ateh parmukaan lauik. Pado tahun 2020, panduduaknyo bajumlah 391.671 jiwa. Provinsi ko babatehan jo provinsi Djelfa dan provinsi Laghouat di utara, provinsi El Menia di selatan, provinsi Ouargla di timur, dan provinsi El Bayadh di barat. Manuruik sijarahnyo, pusek administratif Kota Ghardaia didirian dek suku Mozabite, Muslim Amazigh dari sekte Ibadi. Provinsi ko tabagi manjadi 7 distrik jo 9 komune.

## Rujuakan
Provinsi di Aljazair

Aljazair, per tahun 2024, tabagi manjadi 58 *wilaya* (provinsi). Sabalum 18 Desember 2019, jumlah provinsinyo adolah 48. Ka-58 provinsi tu dibagi manjadi 1.541 *baladiyah* (munisipalitas). Namo satiok provinsi diambiak dari namo ibu kota provinsinyo.

## Daftar
Pado tahun 1984, jumlah provinsi di Aljazair ditetapan mankadi 48 jo manetapan daftar munisipalitas atau komune nan malakek pado satiok provinsi. Pado tahun 2019, 10 provinsi baru ditambahan.

## Rujuakan
Provinsi Adrar

**Adrar** adolah sabuah provinsi di barat daya Aljazair nan dinamoi manuruik ibu kotanyo, Adrar. Provinsi ko marupokan provinsi tagadang kaduo jo laweh wilayah 254.000 km², kira-kira saukuran nagara bagian Wyoming di Amerika Sarikaik. Badasarkan hasia sensus panduduak tahun 2018, provinsi ko mampunyoi panduduak sabanyak 401.297 jiwa.

Ibu kota provinsi, nan namo juo Adrar, bafungsi sabagai pusek administratif jo ekonomi wilayah tu. Sacaro historis, oasis di provinsi ko—takah Timimoun—mankadi titiak pasinggahan pantiang bagi rute kafilah Sahara. Pamukiman-pamukiman tu takenal jo arsitektur bata lunau sirahnyo sarato tradisi panjang dalam bidang kailimuan Islam jo patanian gurun.

Parekonomian provinsi tautamo bagantuang pado sektor patanian, khususnyo budidaya batang kurma jo pananaman serealia. Salain itu, Adrar mampunyoi kakayaan mineral takah fosfat jo talibaik dalam proyek eksplorasi minyak sarato gas dalam skala tabateh. Universitas Adrar, nan didirian pado tahun 2001, baparan pantiang dalam mampalaweh akses pandidikan tinggi sarato malakuan panalitian manganai ekologi Sahara jo kabudayaan masyarakaik satampek.

Provinsi ko babatehan jo Provinsi Tindouf di barat, Béni Abbès di barat lauik, Timimoun di utara, In Salah di timur, Tamanrasset di tenggara, Bordj Badji Mokhtar di selatan, dan nagara Mauritania di barat daya.

## Rujuakan
Provinsi Chlef

**Chlef**, sabalumnyo dikenal sabagai **El Asnam**, adolah salah ciek dari 58 provinsi di Aljazair. Ibu kota jo sakaliguih kota tagadangnyo iolah kota Chlef. Provinsi ko marupokan provinsi tapadek ka salapan di Aljazair, jo jumlah panduduak 1.013.718 jiwa pado tahun 2008 nan maunyi wilayah salaweh 4,975 km2. Provinsi Chlef marupokan wilayah patanian nan pantiang karano lataknyo di dataran Cakuangan Chelif Tangah jo mampunyoi akses ka sumber daya aia nan malimpah. 65,43% wilayah provinsi ko digunoan untuak batani. Industri pantiang lainnyo di provinsi ko antaro lain bataranak, produksi kaco, jo pangolahan palasitik. Salain industri tu, provinsi ko marupokan lokasi duo banduangan.

Karano lataknyo di Pagunuangan Atlas, Chlef juo mampunyoi risiko seismik nan cukuik gadang, pernah dilando gampo bumi bakakuatan 6,7 skala Ritcher pado tahun 1954 jo bakakuatan 7,1 pado tahun 1980. Provinsi ko tabagi manjadi 13 distrik jo 35 komune.

## Rujuakan
Provinsi Laghouat

**Laghouat** adolah salah ciek dari 58 provinsi di Aljazair. Provinsi ko talatak di bagian utara-tangah nagara tu. Wilayahnyo babatehan jo Provinsi Tiaret di utara Provinsi El Bayadh di barat, Provinsi Ghardaia di selatan, dan Provinsi Djelfa di timur. Ibu kota provinsi ko iolah kota Laghouat. Provinsi ko dikenal jo batang kurma sarato pataranakannyo. Badasarkan hasia sensus tahun 2008, panduduak provinsi ko sabanyak 477.328 jiwa.

Provinsi ko marupokan salah ciek provinsi tapantiang di Aljazair nan bakontribusi tahadap parekonomian nagara tu. Sabagian gadang pandapatan baasa dari hidrokarbon - khususnyo gas - di sampiang pambangkik listrik jo sektor pataranakan. Provinsi ko maekspor malabiahi 20 miliar dolar satiok tahunnyo jo bakontribusi tahadap produk domestik bruto nagara hampia 50 miliar dolar.

## Rujuakan
Provinsi Oum El Bouaghi

**Oum El Bouaghi** atau **Oum el-Bouaghi** adolah salah ciek dari 58 provinsi di Aljazair. Ibu kotanyo iolah kota Oum el-Bouaghi. Badasarkan hasia sensus tahun 2008, jumlah panduduak provinsi ko iolah 644.364 jiwa, jo wilayah salaweh 6,768 km2. Provinsi ko mampunyoi 12 distrik sarato 29 komune.

## Rujuakan
Provinsi Batna

**Provinsi Batna** adolah salah ciek dari 58 provinsi di Aljazair, di wilayah Aurès. Kota Batna bafungsi sabagai ibu kota provinsi. Wilayahnyo babatehan jo N'Gaous, Merouana, dan Timgad. Taman Nasional Belezma barado di wilayah Pagunuangan Belezma. Badasarkan hasia sensus tahun 2008, panduduak provinsi ko sabanyak 1.128.030 jiwa jo laweh wilayah mancapai 12,192 km2. Provinsi ko tadiri dari 21 distrik jo 61 komune.

## Rujuakan
Provinsi Béjaïa

**Provinsi Béjaïa** adolah salah ciek dari 58 provinsi di Aljazair di wilayah Kabylie. Pado tahun 2008, panduduaknyo bajumlah 915.835 jiwa jo wilayah salaweh 3,268 km2. Ibu kota provinsi ko iolah Béjaïa, ujuang jalua Béni Mansour-Bejaïa. Taman Nasional Gouraya talatak di Provinsi Bejaia. Populasi spesies primata nan tarancam punah, karo barbaria, disobokan di dalam taman; primata ko mampunyoi wilayah jalajah nan sangaik tabateh jo taputuih-putuih. Provinsi ko tadiri dari 19 distrik jo 52 komune.

## Rujuakan
Provinsi Blida

**Blida** adolah salah ciek dari 58 provinsi di Aljazair. Kota Blida bafungsi sabagai ibu kota provinsi. Taman Nasional Chréa talatak di provinsi ko, nan manjadi rumah bagi labiah dari 1.240 spesies tumbuahan jo binatang, talah batang cedar (*[[Cedrus atlantica]]*) atlas jo karo (*[[Macaca sylvanus]]*). Salain itu, provinsi ko marupokan salah ciek dari saketek kawasan habitat nan mandukuang subpopulasi karo barbaria (Macaca sylvanus). Badasarkan hasia sensus tahun 2008, panduduak provinsi ko bajumlah 1.009.892 jiwa jo laweh wilayah 1.479 km2. Provinsi ko mampunyoi 10 distrik jo 25 komune.

## Rujuakan
Provinsi Bouïra

**Bouïra** adolah salah ciek dari 58 provinsi di Aljazair, di wilayah Kabylie. Badasarkan hasia sensus tahun 2008, provinsi ko mampunyoi panduduak sabanyak 694.750 jiwa jo laweh wilayah 4.439 km2. Provinsi ko mampunyoi 12 distrik jo 45 komune. Surang jurnalis jo militan dalam pagarakan nasionalis malawan Aljazair Parancih banamo Mohamed Aïchaoui lahia di provinsi ko, dakek Sungai Isser.

## Rujuakan
Provinsi Tamanrasset

**Tamanrasset** atau **Tamanghasset** adolah salah ciek dari 58 provinsi di Aljazair nan talatak di bagian selatan nagara tu. Namonyo diambiak dari namo ibu kota provinsinyo, Tamanrasset. Badasarkan hasia sensus tahun 2008, panduduaknyo bajumlah 115.043 jiwa jo laweh wilayah 336.839 km2, manjadi nan talaweh di Aljazair. Provinsi ko marupokan rumah bagi duo taman nasional, yaitu Taman Nasional Ahaggar dan Taman Nasional Tassili n'Ajjer. Provinsi ko tadiri dari 3 distrik jo 5 komune.

Provinsi Tamanrasset talatak di jantuang Gurun Sahara Aljazair. Sacaro umum, wilayahnyo baiklim gurun badasarkan klasifikasi iklim Köppen, jo musim paneh nan sangaik paneh sarato musim dingin nan sajuak, maskipun daerah pagunuangan takah Pagunuangan Hoggar, condoang mampunyoi udaro nan labiah dingin dibandiangan jo bagian selatan jo barat provinsi nan labiah data.

## Rujuakan
Provinsi Tébessa

**Tébessa** adolah salah ciek dari 58 provinsi di Aljazair. Ibu kotanyo juo banamo Tébessa, nan pado zaman dahulu dikenal sabagai Theveste. Kota pantiang lainnyo iolah El Ouenza. Provinsi ko babatehan lansuang samo nagara Tunisia. Badasarkan hasia sensus tahun 2008, panduduaknyo bajumlah 657.227 jo mampunyoi laweh wilayah sagadang 14.227 km2. Provinsi ko tadiri dari 12 distrik jo 28 komune.

## Rujuakan
Provinsi Khenchela

**Provinsi Khenchela** adolah salah ciek dari 58 provinsi di Aljazair nan talatak di bagian timur lauik nagara tu, di wilayah Aurès. Kota Khenchela bafungsi sabagai ibu kota provinsi. Badasarkan hasia sensus tahun 2008, panduduaknyo bajumlah 384.268 jiwa jo laweh wilayah 9.715 km2. Wilayahnyo babatehan jo provinsi Tebessa di timur, provinsi Oum El Bouaghi di utara, provinsi Batna di barat, dan provinsi El Oued di selatan. Namo provinsi ko diyakini baasa dari namo putri ratu Berber, Dehya, nan dikenal dek urang Arab sabagai pandeta padusi. Provinsi ko tadiri dari 8 distrik jo 21 komune.

## Rujuakan
Tari Bidadari Terminang Anak

**Tari Bidadari Teminang Anak** marupoan salah ciek tarian tradisonal nan barasal dari daerah Rejang Lebong, Bengkulu. Makna dari Tari Bidadari Teminang Anak ko mancaritoan tantang sifat nan mulia. Sasuai jo namonyo, tari Bidadari Teminang Anak mancaritoan kisah bidadari dari langik nan turun ka bumi untuak malamar kawin atau maadopsi anak manusia.

## Garak Tari
Tari Bidadari Terminang Anak mamiliki garak tubuah nan manunjuakan keanggunan dan kelembutan sasuai jo namonyo. Tari ko dibaokkan sacaro bakalompok padusi jo laki-laki dan bajumlah 8 sampai 16 urang.  Tari iko menjadi sebuah identitas dari daerah Rejang Lebong nan turun tamurun dari nenek moyang. Gerkan Pado tari iko mamiliki garakan nan dinamis namumn kompak sarato harmonis. Tari ko diiriangan jo musik khas tradisional Rejang Lembong musik alunan nan barulang. 

Tari Bidadari  Teminang Anak ditampilan wakatu upacara adaik. Namun, maso kini, acok ditampilan sabagai tarian sambutan untuak manyambuik tamu di Rejang Lebong, pado babagai acara kesenian, jo pado acara resepsi pernikahan.

## Kostum
Para panari manggunoan bawahan  baju kain batiak khas tradisional Rejang Lebong sarato diikek di pinggang. Salah ciek panari manggunoan pakaian nan babeda dari na lain manunjuaan peran utank sabagai anak manusia diangkek manjadi anak bidadari. Hiasan di kapalo panari ado sanggua di rambuiknyo dilengkapi jo hiasan kondelainnyo. Panari juo manggunoan salendang jo tingkuluak untuak manunjang jo mabuek tarian ko manarik perhatian. 

## Rujuakan
Provinsi Biskra

**Biskra** adolah salah ciek dari 58 provinsi di Aljazair. Kota Biskra bafungsi sabagai ibu kota provinsi. Talatak di tapi utara Sahara Aljazair sarato di selatan Pagunuangan Atlas. Badasarkan hasia sensus tahun 2015, panduduak provinsi ko bajumlah 869.215 jiwa jo laweh wilayah 9,576 km2. Sacaro geografis, Provinsi Biskra tanduih, tapi tadapek oasis jo sungai, takah Sungai Djedi nan maalai malalui provinsi ko. Wilayah pagunuangan Aurès juo mambantang hinggo ka provinsi ko. Provinsi ko mampunyoi 11 distrik jo 27 komune. Pado tahun 2019, babarapo komune dikaluaan dari provinsi ko untuak mambantuak Provinsi Ouled Djellal nan baru.

## Rujuakan
Provinsi Béchar

**Béchar** adolah salah ciek dari 58 provinsi di Aljazair. Provinsi ko talatak di parbatasan antaro Maroko di Sahara Aljazair. Jo jumlah panduduak sabanyak 274.866 jiwa pado hasia sensus tahun 2008 nan maunyi wilayah salaweh 60,850 km2, provinsi ko manjadi wilayah jo kapadekan panduduak tarandah kaduo di Aljazair. Ibu kota jo kota tagadangnyo iolah kota Béchar. Provinsi ko mampunyoi 6 distrik jo 11 komune.

Sabagian gadang wilayah provinsi ko barupo dataran kariang nan cocok untuak bagubalo, karano aia parmukaan nan indak mancukuiki untuak batani. Dek karano itu, sabagian gadang pamukiman takonsentrasi di oasis-oasis di sapanjang lambah Saoura jo anak-anak sungainyo. Sumber daya alamnyo maliputi andokan batu baro di utara sakitar Bechar dan Kenadsa.

## Rujuakan
Tari Topeng Cirebon

**Tari Topeng Cirebon** adolah tarian nan barasa dari  kesultanan Cirebon. Bamulo sajak era Jawa Kuno di Jawa Timur. Salanjuiknyo, tarian ko bakambang sarato manyeba ke Jawa Tengah, Cirebon, bahkan sampai lo ka Banjar jo Kutai. Tari Topeng Cirebon, bakambang di daerah Cirebon, tamasuak Subang, Indramayu, Jatibarang, Majalengka, Losari, jo Brebes. Disabuik tari topeng dek pannarinyo manggunoan topeng katiko manari. Panari topeng cirebonn disabuik jo  dalang. 

## Tampek  pagelaran
Pado zaman dulu,  tarian ko  dipentasan manggunoan tampek nna tabukak jo babantuakk satangah lingkaran sarupo di halaman rumah, di bawah tenda baralek atau di panggung. Pado tarian ko ado obor nan bafungsi sabagai panarangnyo. Tapi sairiang bakambangnyo zaman, tarian ko alah banyak kini dilakuan di gedung jo lampu sabagai panarangannyo.

## Rujuakan
Tari Malulo

Tari Malulo (dalam sabuikan lain tari Lulo) marupoan tari yang barasal dari Suku Tolaki, Kab. Konawe, Sulawesi Tenggara. Tarian ko mancaritoan tentang masyarakat Tolaki yang punyo raso kabasamoan, pasatuan, dan cinto damai dalam satiok baraktivitas. Dulu, tarian ko ditampilkan katiko pelantikan raja, pesta panen, samo acara baralek. Tarian ko identik jo penari yang manari membentuk lingkaran sambia bergandengan tangan jo mengikuti irama. Sadoalah usia bisa mengikuti tarian ko, mulai dari padusi, laki-laki, remaja, sampai anak ketek pun bisa.

## Kostum Manari
Bagi panari padusi mangunoan baju Babu Nggawi. Baju ko saroman bantuaknyo jo baju kuruang. Bajunyo ndak punyo balahan di muko dan indak punyo kanciang baju. Warna baju ko biasonyo manggunoan warna yang tarang, bantuak warna kuniang, oren, merah mudo. Untuak bawahannyo mamakai Saruang Tenun Tolaki jo cawek atau disinan disabuik Tabere yang berwarna-warni. Cawek (Tabere) ko punyo arti walaupun babedo-bedo tatok punyo ciek tujuan, asanyo dari warna Tabere yang berwarna-warni. Ditambahan sanggua, hiasan sanggua, kaluang, galang, dan antiang.

Untuak baju panari laki-laki mamakai baju Babu Kandiu. Biasonyo baju ko warna biru balangan panjang pakai karah tagak yang tabukak dimukonyo. Untuak sarawa panjangnyo, mamakai Saluaro dan ditambahan Sawu Ndolaki sabagai pambaluik sarawa. Ditambah aksesori topi sagitigo atau bisa disabuik Pabela.

## Garakan
Sado peserta laki-laki jo padusi mambantuak lingkaran, laki-laki di ujuang, padusi ditangah. Tangan laki-laki dibawah tangan padusi dan badempetan. Garakan tangan ka ateh dan ka bawah tapi jan talalu tinggi. Jalan-jalan ketek ka suok jo kida baganti-ganti. Muko batunduakan katiko badan suok jo kida tapi tatok mancaliak ka arah muko

## Rujuakan
Tari Barongsai

**Tari Barongsai** adalah kasenian tari tradisional masyarakaik Tionghoa. Tari Barongsai arek kaitannyo dengan parayoan imlek, karano atraksi barongsai menjadi salah satu serangkaian acaro yang biasonyo memeriahkan momen spesial Imlek.

## Sijarah

Tarian Barongsai atau Singo tadiri dari duo macam utamo yakni Singo Utaro yang memiliki surai ikal dan bakaki ampek yang babantuak labiah natural dan mirip singo katimbang Singo Selatan yang punyo sisiak  dan jumlah kaki yang bamacam-macam  antaro duo atau ampek kaki.Kapalo Singo Selatan dilangkoki dengan tanduak sahinggo kadangkala mirip dengan binatang 'Kilin' 

Kasanian Barongsai dipakiroan masuak di Indonesia pado abad-17, Katiko tajadi migrasi gadang dari Chino Selatan. Barongsai di Indonesia mengalami maso pakambangan katiko zaman masih adonyo pakumpuaan Tiong Hoa Hwe Koan. Setiok Pakumpuaan Tiong Hoa Hwe Koan  
## Rujuakan
Lengger

Tari Lengger nan marupoan kesenian asli Banyumas. Tarian iko dimainan oleh duo hinggo ampek panari pria yang badandan menyerupaan gadih jo pakaian khas. Dalam pertunjukkannyo, tari ko dimainan jo ampek babak. Tari Lengger punyo banyak kaunikan nan mambueknyo manjadi istimewa, Tari lengger ko mamakai Musik Calung 

## Sejarah
Tari Lengger ko berasal di Jawa Tengah, Tari tradisional ko dikenal sajak lamo sampai kini. Tari Lengger dari Dusun Giyanti, Kecamatan Selomerto, Wonosobo sudah dikambangkan Gondowinangun sajak1910. Pada tahun 1970-an, Ki Hadi Soewarna mangambakan baliak tarian ko, bisa di sabuik tarian Wanasaban khas Jawah Tengah karano tarian kok dikambangkan di Wonosobo 

## Referensi
Tari Bines

**Tari Bines** adolah tari tradisional nan barasa dari kabupaten Gayo Lues, Aceh. Tari adaik ko ditampilan dek padusi-padusi Gayo Lues sebagai bagian dari upacara adaik, jo marupoan ciri budayo pantiang masyarakaik Gayo. Sairiang jo wakatu, tarian iko juo manjadi hiburan umum yang ditampilan pado babagai acara sarupo baralek jo panyambuikan tamu.

## Asa
Pado mulonyo, tari iko marupoan bantuak seni tradisional bagi padusi Gayo Lues nan indak dibuliahan manari Tari Saman dek karano gerakan nyo nan dianggap dinamis jo kareh, ndak sasuai jo tabiaik padusi. Jadi, masyarakaik sinan mambuek Tari Bines jo gerakan yang labiah sasuai jo samangaik jo tabiaik padusi.

## Rujuakan
Tari Cakalele

**Tari Cakalele** marupokan tarian parang tradisional yang barasa dari desa-desa di Kecamatan Banda, Kabupaten Maluku Tengah Provinsi Maluku. Pado mulonyo tarian iko digunoan untuak manyambuik sakalompok urang nan pulang dari paparangan pado maso panjajahan Balando, sahinggo Tarian Cakele adolah patunjuakan parang dalam bantuak kariya Seni nan malambangkan kabasamoan, kabaranian dan sumangaik urang Maluku malawan panjajahan Balando. 

## Panjalehan
Pakaian tarian cakalele bawarna merah dan mamakai parang atapun tombak jo parisai untuak laki-laki samantaro untuak padusi mamakai kain sapu tangan dan kasado anggota mamakai kain ikek kapalo bawarna putiah yang paliang banyak di paragoan sampai tigo puluah urang dan Paliang saketek di paragoan sabanyak anam urang sacaro bapasang-pasangan.

Sairiang bajalanyo wakatu hinggo kini tarian cakalele di paragoan untuak manyambuik tamu dalam acara adaik  di wilayah Maluku dan acok diparagoan di alek-alek kedaerahan. Tari Cakele indak dapek di patunjuakan di daerah-daerah di lua Maluku karano tarinyo yang basifat sakral sacaro adaik di wilayah Kapulauan Maluku.

## Rujuakan
Tari Modero

## Sajarah Pakambangan
Tari Modero partamo kali muncua di Kampuang Lasunapa di Kecamatan Duruka, Kabupaten Muna, pado taun 1946. Wa Ode Namu jo La Katoonde, basamo jo kawan-kawannyo, ikuik dalam pamentasan. Tarian modero ditampilkan di rimbo, dan urang Muna umumnyo indak akrab jo tarian Modero. Urang kampuang Lasunapa akhianyo baraja tantang tari Modero. Hal iko mulai dilakukan katiko tanah baru dibukak untuak batani, katiko parayoan, jo sasudah upacara-upacara tradisional sarupo kakawi (panikahan), kampua (sunat), kalempagi (maasiangan), jo katoba (masuak Islam). Sampai kini, urang Muna Nagari Lasunapa masih manampilkan tarian Modero pado acara-acara khusus. Satiok upacara adaik manampilkan tarian Modero. Hal iko dilakukan dalam bantuak nan samo sasudah upacara adaik, biasonyo pado wakatu sanjo dari pukua 8 pagi sampai salasai.

## Caro Mainnyo
Panonton biasonyo diajak untuak manari basamo-samo salamo panampilan tari Modero. Mareka bakumpua basamo-samo dan manari jo musik pangiriang jo nyanyian puisi atau pantun. Tari Modero biasonyo ditampilkan dalam kalompok-kalompok gadang jo di ruang-ruang nan laweh. Modero ditampilkan dek sakelompok laki-laki jo padusi nan tagak saliang madok, bapangku tangan. Inyo kamudian bagoyang-goyang bolak-balik dan mamuta tangannyo saaraih jarum jam. Malalui liriknyo, tarian ko tasirat untuak manjadi ekspresi hati laki-laki jo padusi, tampaknyo saliang mangaja.

## Makna nan Takanduang
Tari modero punyo makna nan unik. Hal iko dapek dicaliak dari garak jo sajak nan digunoan salamo panampilan. Gerakan tari modero bafungsi sabagai sarana untuak manyatukan urang. Salah satu contohnyo adolah katiko panari baganggam tangan. Baganggam tangan malambangkan persatuan bagi urang Muna Nagari Lasunapa. Gerakan tari Modero dapek manyampaikan pasan. Panampilan tari Modero manggunoan sajak salain unsur garak. Sajak-sajak ko punyo makna jo tujuan. Salain manunjuakan awal jo akhia tarian, mareka juo manunjuakan solidaritas masyarakaik jo kamampuan untuak bakomunikasi dalam bahaso asli Muna.
Tari caci

**Tari Caci** marupoan tari yang barasa dari Manggarai, flores, Nusa Tenggara Timur. Tari ko marupoan tari parang yang dibantuak sarupo jo tarian iko adalah simbol dari bantuak batobaik. dari pagerakan nyo sabana energik seperti baparang padahal itu adolah simbol kabaranian dan kapandaian nan tinggi. cambuak ko ditunjuk an untuak kakuatan fisik ketangkasan jo kabaranian panari. dari tari ko ado pulo alaiak musiak patunjuakan tradisional sarupo gong, gandang jo gandang nan manambahkan kasan mangganja pado patunjuakan.

## Sijarah
Tari Caci sabalunnyo digunoan sabagai sarana bukti untuak mancari kabanaran tantang sia nan salah jo sia nan bana. Tari ko mampunyoi konsep sarupo tarian parang nan ditampilkan dek duo anak mudo nan mamakai sanjato babantuak cambuk jo tameng.Samakin banyak luko cambuk di badan, samakin mancolok pulo laki-laki tu. Urang-urang bapandapek baso laki-laki nan ikuik dalam tarian caci akan tampak labiah dewasa dan dipandang jo labiah hormat .Saurang laki-laki nan ikuik dalam tari caci akan tampak dewasa dan akan dipandang jo labiah hormat di mato padusi jo niniak mamak adat, karano bagi masyarakaik satampek tari caci marupoan bagian dari proses sakral manuju kedewasaan.

Walaupun tarian caci mampunyoi unsur kekerasan nan kuek, tarian ko sabananyo mampunyoi filosofi sabagai pasan keolahragaan, saliang menghormati dan damai.Sayangnyo, tarian khas Flores alah mulai ditinggaan, dek faktor pamodren, banyak anak mudo nan dipangaruahi dek pakambangan dari wakatu ka wakatu.Tarian ko masih ditampilkan sampai kini, tapi intinyo, nan dulunyo mandefinisikan kedewasaan jo raso hormat laki-laki, indak lai manjadi patokan.Tari Caci biasonyo ditampilkan dek panduduak Manggarai nan baumua 25-50 pado acara-acara khusus sarupo musim panen, ritual tahunan, jo upacara-upacara gadang lainnyo. Kini ko, alur caritonyo labiah fokus pado keintiman jo persaudaraan.

## Arati tari caci
sacaro bahasa dari kato ca dan ci yang barasa dari kato ciyang yang barati malawan. tari ko dimainkan dari 2 urang yang dengan banyanyi  "ca ci ca ci" salamo acara. Ado tigo arati sakaligus nan takanduang dalam tari ko, yaitu Naring, Hiang dan Mengkes, Naring aratinyo mamuji, Hiang aratinyo tunduak dan mengkes aratinyo sukocito.

## Rujuakan
Tari sunda

**Tari Sunda** merupokan  sabuah tarian yang asalnyo dari masyarakaik Sunda di Jawa Barat. Tarian iko didalamnyo takanduang makna kesenian, contohnyo bantuak ekspresi seni hinggo tingkah laku masyarakat satampek. Pado Tarian Sunda biasonyo ditampilkan di kagiatan kenegaraan Indonesia dengan manggunakan ekspresi yang ceria, dinamis, dan pagerakan yang mangalia sarupo irama musik dari Gamelan yang dimainkan oleh urang yang mamacik gamelan.

## Caro Pamainannyo
caro malakukan Tarian Sunda dilakukan antaro duo pasang urang, yaitu sapasang laki-laki atau padusi. Tarian iko di Jawa Barat mambutuahkan ketukan gendang untuak mambuek para laki-laki tagak jo manari, kemudian suaro padusi sangat dibutuahkan untuak mengiringi suaro gamelan. Pado tarian Sunda garakan tubuh jo ekspresi sangat dubutuahkan dan menjadi daya tarik tarian iko. 

## Rujuakan
Tari langgang patah sembilan

Guro-guro artinyo maen-maen atau laleh, sabaliknyo Aron artinyo kaum muda (indak batabuik umurnyo) dalam satu kumpulan karajo untuak maolah ladang. Lamun digabungkan, Guro-Guro Aron artinyo pertunjukan seni kabudayaan Karo nan dijalankan oleh kaum muda suku Karo nan ado di dalam kumpulan karajo nan maolah ladang jo mambuko gendang Karo dan perkolong-kolong (penyanyi) disusah tarian kaum muda.Ado tari nan mambuek pangiringan pelaksanaan Guro-guro Aron, yaitu tari Lima Serangkai. Tarian ko adalah tari nan dipangiringi laluang lima gendang, yaitu gendang morah-morah, gendang perakut, gendang patam-patam sereng, gendang sipajok, dan gendang kabangkiung.
Tari boran

**Tari Boran** marupokan tarian yang baasa dari daerah Kabupaten Lamongan, Jawa Timur. Tarian iko dirancang berdasarkan kehidupan sahari-hari dari panjua nasi boran, makanan khas Lamongan yang dijua jo caro bajalan mambawo katidiang yang baisi nasi jo samba diateh kapalonyo. sajak diciptoan tahun 2006 dek koreografer kampuang, tarianko partamo bana tampil pado Festival Karya Tari Jawa Timur di Taman Krida Budaya Malang dan maraih penghargaan juara umum dari delapan kategori penampilan, tamasuk panata tari, pakaian, dan musik, jadi mawakili Jawa Timur ke tingkat nasional pada Parade Tari Nusantara 2007 di Taman Mini Indonesia Indah(TMII), Jakarta, dima Tarian Boran ko mandapek juara umum dari sambilan nominasi.

## Musik Pangiriang
Pado pementasannyo, Tari Boran ko ditampilkan dek banyak penari jo diiringi gamelan Jawa Timur atau orkestra ringan. fokus utamo talatak pado formasi kekompakan sarato jo irama yang menyatu jo gerakan, jadi menciptakan nuansa estetis sekaligus naratif yang marefleksikan interaksi panjua jo pambali di pasa.

## Rekor MURI
Tarian Boran mandapek duo rekor Museum Rekor Indonesia (MURI) pado tahun 23 Juli 2023 dan rekor dunia untuak tari massal tabanyak jo panyajian nasi boran garatis tabanyak. Tarianko maikuik sertaan sabanyak 1.569 panari jo sajian 4.540 porsi nasi Boran  di Lamongan. Dinas Pariwisata dan Kebudayaan Lamongan malibaikkan pelajar Sekolah Dasar (SD), Sekolah Menengah Pertama (SMP) dan Sekolah Menengah Atas (SMA) sederajat jo waktu hampia duo pakan untuk balatih.

## Kostum
Panari dalam Tari Boran menggunoan pakaian tradisional khas daerah Lamongan. Pakaian terdiri dari pakaian kebaya lengan panjang untuak panari padusi, yang dipaduan jo warna mencolok sarupo merah, kuniang dan ijau. serta aksesoris kapalo mamakai kupluk atau kain panutuik kapalo. ndak lupo tampek nasi atau katidiang yang digunoan sabagai properti pandukuang.

## Daftar Referensi
Tari Baksa Kembang

**Tari Baksa Kembang** marupoan tarian klasik nan baguno sabagai tari panyambuik tamu. Tarian ko ditampian jo panari padusi sabagai panari tungga, tapi bisa ditarian sacaro kelompok jo syaraik jumlah panari haruih ganjil. Sairing bajalan no wakatu, tari klasik ko punyo banyak kreasi dalam satiok patunjuakanyo, sabantuak pakaian atau gerakanyo. Gunonyo supayo Tari Baksa Kembang nampak rancak. Kini Tari Baksa Kembang digunoan masyarakaik Kalimantan Selatan untuak ditampian dalam kagiatan upacaro panikahan. 

## Asa usua
Tari Baksa Kembang alah ado sabalun Karajaan Banjar kurang labiah pado abaid ka-15. Tarian ko alah ado sabalun Sultan Suriansyah, rajo partamo Karajaan Banjar. Tari Baksa Kembang marupoan tradisional klasik nan ditampian untuak manghibur keluarga keraton jo manyambuik tamu aguang, cando rajo jo pangeran. Wakatu itu, Tari Baksa Kembang ditarian samo putra putri keraton. 

Sajalan jo pakambangan zaman tarian ko mulai populer di masyarakaik pado wakatu Karajaan Banjar mambukak akses untuak masyarakaik manengok alek tari ko. Tari Baksa Kembang ndak hanyo ditarian dek putra putri keraton tapi jo galuah-galuah atau gadih gadih Banjar bagai. Kamudian, Tari Baksa Kembang manjadi salah satu kabudayaan di Kalimantan Selatan, jo tampil dalam acaro adaik jo acara kabudayaan. 

Versi asli Tari Baksa Kembang barupo legurek, kijik, tapung tali, jo jumanang. Dek banyak versi Tari Baksa Kembang, para seniman Tari Baksa Kembang mangumpuan versi tari lainnyo jo manjadian Tari Baksa Kembang nan baku nan mulai dikenalkan sampai kini. 

## Rujuakan
Tari Bambangan Cakil

**Tari Bambangan Cakil** iolah sabuah tarian khas dari jawa tangah. tarian iko bacarito tantang kasatria yang bijak, arih, sarato baiak hati malawan raksasa gadang yang jaek sarato kasa. tarian iko maniru pamainan wayang kulik tarutamo pas adegan parang kembang.  

## Sijarah
Awal nyo carito tentang tari ko hanyo tacantum dalam carito wayang kuliksajo. namun taruih bakambang sahinggo ba jadian sabuah tari. kalau dalam wayang kulik, adegan ko tibo pas tangah tangah carito atau bahaso jawanyo Pathet Sanga. Dalam artikel yang bajudul "*perang kambang relasi sosial rich" (2010)* namo kasatria ko iolah si Arjuna, tapi sacaro umum pamaran dari panari ko, surang jadi bambangan atau urang elok, surang jadi cakil atau paja raksasa.

## Alaik Musik
tarian iko basipaik indak mangecek dalam penampilannyo. biasonyo tari ko diiriangan jo musik ganding srempengan dan ladrang cluntang yang ta campuan bunyi gamean.

## Makna Yang Takanduang

salain menghibur masyarakaik, carito iko manakankan barasonyo sajaek-jaek kajahatan musti kalah dek kabaikan. ka angkuahan pasti akan jatuah tahino dek kakuatan kabaikan.

## Referensi
Tari sekapur sirih

**Tari Sekapur Sirih** adalah tari tradisional nan barasa dari Provinsi Jambi. Tari Sekapur Sirih biasonyo ditampilkan pado acara-acara gadang nan manggambarkan makna ketulusan dan katabukaan masyarakat Jambi dalam manyambuik tamu nan dihormati. Katiko manari, panari Sekapur Sirih mamakai pakaian adaik nan diiriangi jo musik nan merdu, sahinggo garakan panari tampak anggun jo santun. Disabuik jo tari Sekapur Sirih karano tari ko mambao carano nan barisi pinang, gambih dan sikapua siriah sabagai pasambahan. 

## Sejarah Tari Sekapur Sirih
Dalam sajarah, tari iko diciptakan oleh Firdaus Chatab pada tahun 1962. Pado mulonyo, tarian ko tadiri dari garakan dasar. Kamudian, babarapo seniman mulai mangambangkan tarian jo lagu-lagu. Pado taun 1967, tarian iko disusun ulang dek OK Hendri BBA.

## Rujuakan
Tari Penguton

**Tari Penguton** adolah tari adat asli Kabupaten OKI (Ogan Komering Ilir) namonyo barasa dari bahaso kayuangung "Uton" nan bararti panyambuikan. Tari penguton ko marupokan tari tatuo yang barasa Sumatera Selatan. 

## Kegunaan Tari Penguton
Tari penguton digunoon sabagai tari panyambuik tamu penting dan biasonyo dilakukan sakali satahun nan di adokan pado acara HUT Kabupaten OKI sajo. Salain itu diadokan juo pado panyambuikan tamu pantiang seperti mentri atau presiden nan tibo di OKI. Tarian ko jarang di adokan karano mamakan biaya yang gadang dalam panampilan. Dalam tarian ko bajumlah 9 urang.

## Rujuakan
Tari melinting

**Tari melinting** marupakan tari yang barasal dari daerah labuhan batu Meringgai,Lampung timur, yang mano sajarah nyo tari ko adolah peninggalan dari ratu melinting Tari ko marupakan gambaran atau bukti kekuatan jo keagungan Karatuan Melinting. Tarian tradisional  iko dibuek oleh Ratu Melinting II yang bagala Pengeran Penembahan Mas, anak laki-laki dari Minak Kejala Bidin. Keratuan Melinting iko marupokan salah ciek kerajaan paling tuo di Provinsi Lampung. yang mano di buek abad ka15.

## Panjalehan tari
satiok tari tradisonal daerah pasti ado yang namonyo makna jo tujuan, yang mano tari melinting batujuan sebagai tarian adaik tradisional untuak menggambarkan keaguangan Karatuan malinting, sahinggo sampa kini tari ko masih dipentaskan dek masyarakaik untuk menyambuik tamu aguang dan indak lupo katiko acara-acara gadang. Sarupo jo acara pernikahan, acara mengangkatan pangulu, acara sunatan, jo turun kasawah ( upacara menanam padi bersama).

## Arati dari gerakan tari
Gerak tari melinting sangaik barbeda antaro laki-laki jo padusi. Untuak sipanari laki-laki, garakan tari nyo sarupo urang nan mangayunkan kipeh yang antinyo urang laki-laki yang lah sanggup untuk maagiah makan istri dan anak anaknyo, gerakan sambah yang artinyo sikap hormat, santun jo randah hati kaadourang lain

## Referensi
Tari Bedaya

**Tari Bedhaya** marupoan tarian klasik nan barasa dari Yogyakarta. Tarian iko disabuik juo *Bedhaya Sanga* karano penarinyo bajumlah *Sanga* (sambilan) urang, nan biasonyo ditarikan dek kalompok padusi. Tapi, sebagian ado pulo yang manyabuikan jo *Bedhaya Gandakusuma* disebabkan tarian iko diiringi dek ''Gendhing Gandakusuma''. Awal mulo tarian iko diciptakan dek Sultan Hamengku Buwana I (1717-1792).

## Sajarah
Tarian iko tamasuak tarian nan disakralkan karano batemakan legenda dan sajarah. Dulunyo, Sultan Hamengku Buwono I mambuek tari iko untuak ritual, nan mano para panari nyo harus suci (indak sadang menstruasi) dan disuruah bapuaso sabalum manari. Hal iko dipakuek saat pertunjukkan nan mano para penari kalua dari *Bangsal Prabayeksa* (tampek panyimpanan pusako-pusako keraton). 

## Rujuakan
September 2025

* Salapeh unjuak raso di Nepal, **[[Sushila Karki]]** *(poto)* ditunjuak sabagai pardana mantari samantaro manggantian K. P. Sharma Oli.
* Mantan Presiden Brasil **[[Jair Bolsonaro]]** dijatuahi hukuman 27 taun panjaro karano talibaik rancana kudeta.
* **[[Satelit Nusantara Limo]]** diluncuaan.
* **[[Banjir Bali 2025|Banjir]]** nan manarajang sajumlah wilayah Bali manewasan 15 urang.

:  -  - 

:  
 -
 -
 -
 -
 -
Provinsi Tlemcen

**Tlemcen** adolah salah ciek dari 58 provinsi di Aljazair. Provinsi ko barado di sabalah barat lauik nagara tu. Kota Tlemcen bafungsi sabagai ibu kota provinsi. Pado tahun 2008, panduduaknyo bajumlah 945.525 jiwa. Provinsi ko tadiri dari 20 distrik sarato 54 komune. Provinsi Tlemcen dibantuak pado tahun 1974 dari gabuangan departemen Oran jo Tlemcen. Tadapek duo palabuahan nan pantiang sacaro ekonomi di provinsi ko, yakni palabuahan Ghazouet jo Beni-Saf.

## Referensi
Provinsi Tiaret

**Tiaret** adolah salah ciek dari 58 provinsi di Aljazair. Kota Tiaret bafungsi sabagai ibu kota provinsi. Pado tahun 2008, panduduaknyo bajumlah 842.063 jiwa. Provinsi ko tadiri dari 14 distrik sarato 42 komune. Provinsi Tiaret dibantuak pado tahun 1974 dari gabuangan departemen El Asnam jo Tiaret. Pado tahun 1984, sabagian wilayah provinsi ko diambiak untuak mambuek provinsi Tissemsilt. Pado tahun 2017, Mantari Kabudayaan Aljazair maumuman panamuan piramid di provinsi ko, 280 kilometer sabalah barat ibu kota.

## Referensi
Tari Tenun Songket

**Tari Tenun** **Songket** marupokan tari tradisional nan barasa dari Bali. Tari iko dibaokan untuak mamparagokan padusi yang sadang mambuek kain tenun. Tari Tenun Songket juo barasa dari Palembang. Tradisi manenun alah ado di Palembang sajak maso karajaan Sriwijaya. 

## Asa mulo
Tari iko mulonyo barasa dari karajo padusi yang suko manenun kain dalam sahari-hari. Mulai dari siko, Seniman Bali I Nyoman Ridet dan I Wayan Likes mambuek tari yang mamparagoan padusi Bali nan tangah manenun. Tari iko diiriangan jo musik Gamelan Gong Kebyar. Tari iko mambaokan proses karajo yang tanang dan sanang hati.Tari iko biasonyo dibaokkan dek tigo panari padusi atau buliah labiah. . 

Tradisi manenun yang ado di Palembang dari dulu, proses manenun dikarajoan dek padusi Palembang jo sanang hati. Hal iko yang manjadi ide untuak dibueknyo Tari Tenun Songket di Palembang.

## Nilai
Baragam makna yang ado di dalam Tari Tenun Songket, antaro lain adolah malambangkan sabagai simbol dari pangikek hubungan badunsanak yang ado di tangah masyarakat. Tari iko batujuan untuak maajak masyarakat untuak taruih manjago tradisi dan budaya dalam mambuek dan mamakai songket.

## Rujuakan
Tari badui

## Sajarah
Tari Badui marupokan suatu kesenian nan barasal dari kabupaten Sleman, Daerah Istimewa Yogyakarta. Tarian iko tamasuak tarian yang diwarihkan sacaro turun tamurun dari ganarasi kaganarasi, jadi tamasuak ka tarian rakyat tradisional klasik. UNESCO pado tahun 2017, alah manatapkan tari ko ka dalam warisan budayo tak benda kategori seni patunjuakan. Tari Badui, bafungsi subagai panyabaran ajaran agamo islam sakaligus hiburan bagi masyarakat. Mulonyo tarian ko tamasuak bantuak tari religi nan bakaitan arek jo kagiatan kaagamoan. Sasudah mangalami proses panyasuaian jo tradisi sarato budayo lokal, Tari Badui 

## Caro Mainnyo
Tari Badui di baokan samo salapan laki-laki jo gerakan nan sumangaik sarato diiriangan samo alaik musik tradisional bantuak alaik musik  gandang atau jidor jo rabana. 

## Rujuakan
Provinsi Tizi Ouzou

**Tizi Ouzou** adolah salah ciek dari 58 provinsi di Aljazair. Kota Tizi Ouzou bafungsi sabagai ibu kota provinsi. Pado tahun 2008, panduduaknyo bajumlah 1.119.646 jiwa. Provinsi ko tadiri dari 21 distrik sarato 67 komune. Provinsi Tiaret dibantuak pado tahun 1974 dari gabuangan departemen El Asnam jo Tiaret. Pado tahun 1994, sabagian wilayah provinsi ko diambiak untuak mambuek provinsi Boumerdès.

## Referensi
Paguruan Tinggi Bob Hawke

**Paguruan Tinggi Bob Hawke** (Bob Hawke College) adolah sabuah SMA umum di nagara bagian Australia Barat, Australia dan talatak di pinggiran kota Subiaco. Sakolah ko dibukak pado 3 Februari 2020 jo 250 murik Tahun 7.

## Rujukan
Paguruan Tinggi Shenton

**Paguruan Tinggi Shenton** adolah sabuah sikola tinggi tinggi pandidikan basamo umum, nan talatak di Shenton Park, sabuah pinggiran kota barat bagian dalam Perth, Australia Barat. Sarupo banyak SMA Australia Barat, iko adolah sikola selektif sabagian jo siswa di lua daerah nan ditarimo jo sajumlah kriteria. Shenton marupokan salah satu sakolah tagadang di Australia Barat, pado taun 2025.

## Rujukan
Sakolah Tinggi Rossmoyne

**Sakolah Tinggi Rossmoyne** (Rossmoyne Senior High School) adolah sabuah sakolah tinggi umum nan bapandidikan basamo di Kota Melville, nan talatak di Keith Road, Bull Creek, pinggiran kota di tapi sungai di bagian selatan Perth, Australia Barat. Didirian pado taun 1968, kini ko marupoan salah satu sakolah tagadang di Australia Barat, jo 2,816 murik nan mandaftar pado taun 2025.

## Rujukan
Perth Moderen

**Perth Moderen** (dalam bahaso sahari-hari disabuik sabagai **Perth Mod** atau **Mod**) adolah sabuah sikola menengah umum nan bapiliah sacaro akademis, nan talatak di Subiaco, sabuah pinggiran kota dalam Perth, Australia Barat. Perth Moderen adolah satu-satunyo sakolah umum nan dipiliah sacaro akademis sapanuahnyo di Australia Barat. Didirian pado taun 1911, sakolah ko marupoan SMA umum tatuo jo SMA pandidikan basamo tatuo di Australia Barat.
Paguruan Tinggi Katolik Aranmore

**Paguruan Tinggi Katolik Aranmore** adolah sabuah SMA umum di nagara bagian Australia Barat, Australia dan talatak di pinggiran kota Leederville. Sakolah pado taun 1903 dek Suster Rahmat, Ibu Berchmans jo Ibu Aquin.

## Rujukan
Daftar sakolah tinggi di Perth

Iko adolah daftar sikolah tinggi di kota Perth, Australia Barat, Australia, jo laman Wikipedia.

## Daftar
Provinsi Djelfa

**Djelfa** adolah salah ciek dari 58 provinsi di Aljazair. Kota Djelfa bafungsi sabagai ibu kota provinsi. Pado tahun 2008, panduduaknyo bajumlah 1.223.223 jiwa. Provinsi ko tadiri dari 12 distrik sarato 36 komune. Provinsi ko dibantuak pado tahun 1974 dari gabuangan departemen Batna, Médéa, Oasis, jo Tiaret.

## Referensi
Bandera Australia Barat

Bandera nagara bagian Australia Barat tadiri dari Bendera Biru nan dirusak jo lencana nagara bagian. Diadopsi pado taun 1953 untuak manggantian desain sarupo nan digunoan dari maso katiko nagara bagian ko masih manjadi koloni Inggirih, inyo alah manjadi bendera Australia Barat sajak 3 November taun itu. Desain bendera nan kini ko manyangkuik mambalikkan arah angso hitam sahinggo maadok ka arah hoist. Hal iko dilakukan untuak mamatuhi konvensi veksilolog.

Bandera Australia Barat sarupo jo bandera limo nagara bagian Australia lainnyo, nan juo barupo Blue Ensigns jo lencana nagara bagian masiang-masiang. Katiko ditabangkan jo bendera-bendera negara tu dan bendera nasional, mako inyo barado di urutan nan kaanam. Hal iko manunjuakan posisinyo pado Lambang Persemakmuran.
Paguruan Tinggi Kent Street

**Paguruan Tinggi Kent Street** (Kent Street Senior High School) adolah sabuah SMA umum di nagara bagian Australia Barat, Australia dan talatak di pinggiran kota Kensington. 

Labiah dari 50 persen murik nan sikola di Kent Street tingga di kabupaten sikola tatangga atau lainnyo. Hal iko sabagian gadang disababkan dek program-program khusus Kent Street.

## Rujukan
Pantai Taluak Tapang

**Pantai Taluak Tapang** adolah destinasi wisata pantai  nan ado di nagari Aia Bangih, Kecamatan Sungai Beremas, Kabupaten Pasaman Barat. Pantai Taluak Tapang barado dakek kawasan Pelabuhan Teluk Tapang nan marupokan kawasan maritim nan sangaik pantiang di Pantai Barat Sumatera dan masuak kadalam sambilan taluak nan ado  di nagari Aia Bangih.

## Jalan kasitu
Pantai Taluak Tapang barado di Nagari Aia Bangih nan bajarak sakitar 100 Km dari Ibukota Kabupaten Pasaman Barat dan bajarak sakitar 280 Km dari Ibukota Provinsi Sumatera Barat. Kini ko akses jalan manuju teluk tapang alah mulai rancak.

## Sijarah
Palabuhan Taluak Tapang mulai ditata pado maso pamarintahan Hindia Belando pado taun 1842.Tahap partamo pambangunannyo dimulai jo mamindahkan pusek pardagangan jo palayaran dari Pulau Panjang ka daratan nan labiah laweh di Aia Bangih.  Katiko Aia Bangih manjadi ibukota Karesidenan Tapanuli, palabuhan nan ado disitu dipelokan jo pambangunan dermaga kayu jo gudang semi permanen. Kini ko dermaga hanyo manjadi kampuang nelayan tanpa ado siso-siso fasilitas lainnyo. Sairiang jo pakambangan zaman, Pantai Taluak Tapang kini manjadi destinasi wisata nan populer apolagi katiko maso barayo sasudah puaso, tampek iko manjadi pilihan masyarakaik untuak bawisata. 

## Rujuakan
Kampuang Sarugo

**Kampuang Sarugo** adolah singkatan dari Kampuang Saribu Gonjong, kampuang iko mamiliki banyak rumah gadang nan bagonjong. Kampuang Sarugo barado di Nagari Koto Tinggi, Kecamatan Gunuang Omeh, Kabupaten Lima Puluh Kota. Di Kampuang Sarugo tadapek  29 Rumah Gadang nan masiang-masiang baukuran sakitar 5×16 meter. Rumah gadang ko mahadop ka arah musajik raya sadonyo. Kini ko Kampuang Sarugo alah manjadi salah satu destinasi wisata di Kabupaten Lima Puluah Kota.

Kampuang Sarugo dilewakan sabagai destinasi wisata pado taun 2019 nan sakaligus mawakili Sumatera Barat sabagai nominasi kategori Kampaung Adat  tapopuler Anugerah Pesona Indonesia 2020. Tahun 2025 Kampuang Sarugo mandapekkan panghargaan di tingkek Internasional pada ajang Asean Tourism Award untuk Kategori The 5 th ASEAN Homestay Award di Persada Johor Convention Centre, Johor Bahru, Malaysia.

## Akses jalan
Jalan ka kampuang sarugo bajarak 175 Km dari ibukota provinsi Sumatera Barat di Kota Padang. Bajarak 52 Km dari pusek Kabupaten Lima Puluh Kota di Sarilamak.

## Galeri poto

Berkas:Kampuang Sarugo 01.jpg|Gapura Masuak Kampuang Sarugo
Berkas:Kampuang Sarugo 14.jpg|Salah Satu Rangkiang Nan Ado di Kampuang Sarugo
Berkas:Kampuang Sarugo 06.jpg|Pamandangan dari Ateh Kampuang Sarugo
Berkas:Kampuang Sarugo 13.jpg|Dindiang Rumah Gadang Kampuang Sarugo
Berkas:Kampuang Sarugo 16.jpg|Musajik di Kampuang Sarugo
Berkas:Kampuang Sarugo 03.jpg|Gapura
Berkas:Kampuang Sarugo 11.jpg|Rumah Gadang
Berkas:Kampuang Sarugo 10.jpg|Tampak Sampiang


## Rujuakan